stanford-oval/wikipedia huggingface dataset:
סלא

| --- | --- |
דגל סלאדגל סלא

פוטומונטז' של סלא
 מדינה:  מרוקו מרוקו
 מחוז:  רבאט-סלא-אל-קניטרה
 ראש העיר:  ג'אמע מועתסים
 שטח:  108.4 קמ"ר
 גובה:  116 מטרים
 אוכלוסייה:  ‏
  ‑ בעיר:  945,101 (2024)
  ‑ צפיפות:  8,721 נפש לקמ"ר (2024)
 קואורדינטות:  34°02′00″N 6°48′00″W﻿ / ﻿34.033333°N 6.8°W﻿ / 34.033333; -6.8
 אזור זמן:  UTC
 https://www.villedesale.ma/
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה האוקיינוס האטלנטי הים התיכון אלג'יריה סהרה המערביתסלא(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה האוקיינוס האטלנטי הים התיכון אלג'יריה סהרה המערביתסלא  he tabBackground:;tabBorder:#aaa;defaultTab:0;
סָלֵא (בערבית: سلا; בצרפתית: Salé; בברברית: ⵙⵍⴰ; ידוע גם בשם סאלי) היא עיר נמל בצפון-מערב מרוקו. העיר שוכנת במחוז רבאט-סלא-אל-קניטרה, על הגדה הימנית של הנהר בו רגרג, מול עיר הבירה רבאט. על פי מפקד האוכלוסין האחרון משנת 2024, התגוררו בעיר 945,101 תושבים, מה שהופך אותה לעיר הגדולה ביותר במחוז ולעיר החמישית בגודלה במרוקו כולה.
בשנות החמישים של המאה ה-20 הושקו ההפגנות הראשונות נגד הצרפתים בסלא, מה שגרם למרידות פוליטיות ברחבי המדינה שהביאו בסופו של דבר למרוקו לקבל את עצמאותה מצרפת בשנת 1956.
סלא הוקמה כהתיישבות פיניקית עתיקה מאות שנים לפני הספירה. לתקופה קצרה במהלך המאה ה-17 היא הייתה עיר-מדינה עצמאית (רפובליקת סלא), עד כיבושה וסיפוחה למרוקו העלאווית.
סלא ידועה גם בזכות אומניה המייצרים עבודות עץ כגון שולחנות, כיסאות ומגשים. כדאי לעצור ליד אחד ממפעלי העץ בסלא ולהציץ גם בדרך שבה בעלי המלאכה יוצרים את יצירות העץ שלהם.
יהדות סלא

בסלא הייתה קהילה גדולה, מהבולטות ביהדות מרוקו. הקהילה התפתחה בפרט לאחר גירוש ספרד. חלק ממגורשי ספרד שהתיישבו בסלה מצאו עצמם מתפרנסים, בהנהגת שמואל פלאג'י, מחיים כפיראטים כנגד ספינות ספרדיות ועם השנים גם ספינות בריטיות, ובימי שבת וחגים פסקו מהטלת אימתם על אויביהם. בין רבני העיר בראשית המאה ה-18 היו רב העיר הרב משה אלנקוואה, רבי חיים בן עטר הזקן, רבי משה בן צור ממגורשי ספרד, הרב אהרן הסבעוני מחבר הגהות ל"היכל הקודש" על הרמב"ם, הרב חיים ביבאס שכיהן גם כדיין בתטואן, הרב משה בוזגלו (אביו של הרב שלום בוזגלו), רבי חיים טולידאנו (מהרח"ט דמן סאלי) במאה ה-19 כיהן הרב יששכר אצראף שכיהן גם כרב עדת המערביים בירושלים וחתנו הרב רפאל אנקווה, שהיה לימים הרב הראשי הראשון למרוקו.
ערים תאומות

ארצות הברית אלכסנדריה, וירג'יניה, ארצות הברית
הערות שוליים

1 2  Rabat - Salé - Kénitra (Morocco): Urban Communes and Urban Centers in Provinces and Prefectures - Population Statistics, Charts and Map, citypopulation.de
↑  Glenn Markoe, Phoenicians, Berkeley, 2000, עמ' 188, ISBN 0-520-22613-5
↑  Anna Gallina Zevi, Rita Turchetti, Méditerranée occidentale antique : les échanges : III seminario, Auditorium du Musée d'histoire, Marseille, 14-15 Mai 2004, Soveria Mannelli: Rubbettino, 2004, עמ' 224, ISBN 88-498-1116-0
↑  Terry, Salé, Morocco: Take Me to The Other Side, Journey Beyond Travel, ‏2008-09-21 (באנגלית)
↑  E. Bashan, אליעזר בשן, נשים יהודיות במרוקו: דמותן בראי מכתבים מן השנים 1733–1905, אוניברסיטת בר-אילן, 2005. (בiw)
↑  נר המערב, עמוד 71
↑  פאס וחכמיה, עמוד 284
↑  פאס וחכמיה, עמוד 266
| --- | --- |
בקרת זהויות :  NLI: 987007550550905171  BNE: XX454127  GND: 4118282-0  LCCN: n82000861  VIAF: 127610980   WorldCat (עם VIAF): 127610980 
הכניסה לבית הקברות היהודי של סלא במרכזו שוכן קברו של הרב רפאל אנקווה
סוף טוב (שיר)

"סוף טוב" הוא סינגל מאת המוזיקאי הישראלי יוני בלוך, שיצא לאור ב-8 בינואר 2025. השיר נכתב והולחן על ידי ברק פלדמן ויוני בלוך, והופק מוזיקלית על ידי דניאל בלוך.
תוכן השיר

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסמיוזיק: 
השיר מציע להתחיל מהסוף הטוב ולנוע אחורה בזמן, תוך תיאור סצנות של שלום ושגרה יומיומית, כמו הופעות בפארק ונסיעות לחו"ל.
תגובות וביקורות

השיר והקליפ זכו לתגובות חיוביות רבות, כאשר רבים ציינו את המסר האופטימי והמרגש שלהם.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 17  |  |
הערות שוליים

↑  יובל אראל‏, יוני בלוך – סוף טוב, בבלוג של יובל אראל, מגזין מוזיקה ותרבות, 8 בינואר 2025
↑  יוני בלוך – סוף טוב, באתר יוסמיוזיק, ‏9 בינואר 2025
↑  המצעד השבועי של מדיה פורסט, באתר מדיה פורסט, מיקום השיא נקבע בשבוע 4 של שנת 2025
לורנץ הקנהולט

| --- | --- |

 לידה:  26 ביוני 1914 גלזנקירכן, גרמניה
 פטירה:  לא ידוע
 מדינה:  גרמניה 
 מפלגה:  המפלגה הנאצית
 
לורנץ הקנהולט (בגרמנית: Lorenz Hackenholt; ‏ 26 ביוני 1914 – תאריך המוות אינו ידוע) היה פושע מלחמה נאצי שהשתתף במבצע אותנסיה. הוא שירת באס אס טוטנקופף במחנות השמדה בלז'ץ, טרבלינקה וסוביבור. היה אחראי לתכנון של תאי הגזים המשודרגים במחנות אלו ובסיוע לבנייתם. בנוסף שירת במחנות הריכוז זקסנהאוזן, שדה התעופה לובלין ובריזיירה די סן סאבה. הפעיל את מכונת הגז בתאי הגזים במחנה ההשמדה בלז'ץ, השתתף בהסתרת הרצח ההמוני במחנה ההשמדה בלז'ץ וטרבלינקה במסגרת מבצע 1005. אחראי באופן אישי וכמסייע לרציחתם של מאות אלפי יהודים ואחרים. לאחר המלחמה הצליח להתחבא ולמרות חקירה וחיפושים שבוצעו על ידי ממשלת גרמניה המערבית לא נודע מקום הימצאו.
לפני מלחמת העולם השנייה

לורנץ הקנהולט נולד בגלזנקירכן בגרמניה לתיאודור ואליזבט (לבית Wobriezek) הקנהולט. הוא למד בבית ספר עד גיל 14 ולאחר מכן הפך לשוליית בנאי. לאחר סיום בחינות במקצוע הבנאות עבד בתחום עד שנת 1933. הוא התנדב לאס אס ובינואר 1934 הצטרף לבית ספר להדרכה (Führerschule) של חטיבת SS-Abschnitt של אלגמיינה אס אס. לאחר פירוק בית הספר התנדב לורמכט ושירת בגדוד ההנדסה מס' 12 במשך שנתיים, עד לשחרורו מהורמכט. לאחר מכן התנדב לחטיבת גולגולת המת מס' 2 ברנדנבורג. (SS-Totenkopf-Standarte 2 Brandenburg). היחידה שכנה באזור העיר אורניינבורג בברנדנבורג בגרמניה ליד מחנה הריכוז זקסנהאוזן. במרץ 1938 הועבר למחנה הריכוז שם שירת כשומר ונהג.
מלחמת העולם השנייה – פשעי מלחמה ורצח המוני > תוכנית T4 – רצח נכים וחולים

בנובמבר 1939 נשלח ללשכה הפרטית של הפיהרר בברלין יחד עם חברי סגל נוספים ממחנה הריכוז זקסנהאוזן ומחנות אחרים. הוא רואיין על ידי ויקטור בראק ותודרך עם האחרים על ידי וורנר בלנקנבורג (Werner Blankenburg) על צירופו לתוכנית לרצח נכים וחולים שנקראה T4. התוכנית נחשבה לסודית והסוותה בדרכים שונות. לדוגמה הקנהולט ושותפיו לבשו במסגרת תפקידם ביגוד אזרחי שנקנה על ידי לשכת היטלר. הוא הועבר תחילה למרכז המתות החסד בגרפנק ובהמשך שירת בכל ששת אתרי הרצח של התוכנית. תפקידו היה להסיע את הקורבנות מבתי חולים לאתרי הרצח וגם לפנות מתאי הגזים את הגופות ולשרפם בקרמטוריום. בנוסף, ליווה והסיע את ד"ר אוגוסט בקר (August Becker) שהיה אחראי להביא את בלוני הגז לתאי הגזים. בינואר 1941 הואשמו הוא ובקר על ידי המשטרה בתקיפת גרמני שהיה בעלים של בר, זאת לאחר מריבת שיכורים שכללה מעורבות של עובדות מין. האס אס החל בתהליך משמעתי כנגדם אך לבסוף ביטל את האישומים.
מלחמת העולם השנייה – פשעי מלחמה ורצח המוני > מחנה ההשמדה בלז'ץ

בסתיו 1941, לאחר סיום תוכנית T4, הועבר למחוז לובלין בפולין תחת אחריותו של מפקד האס אס של המחוז אודילו גלובוצניק. לאחר מכן הועבר למחנה ההשמדה בלז'ץ. במחנה הוא נודע בידע הטכני המיוחד שלו וביכולות המכניות והארגוניות, לכן מונה כאחראי על צי הרכב והציוד הטכני במחנה. ביחד עם אחרים הפך מכונית שנועדה להובלת דואר לתא גזים והשתמש בה לרצח נכים מכפרי הסביבה. כריסטיאן וירט, מפקד המחנה, התלהב מיכולותיו. הוא מינה אותו למפעיל מכונת הגזים, שהקנהולט הרכיב ממנוע טנק סובייטי, בתאי הגזים במחנה ההשמדה.
שלושת תאי הגזים הראשונים במחנה היו בנויים משתי שכבות עץ וביניהם חול. הם היו קטנים מדי ולא יציבים מספיק לטעמם של האחראים על המחנה ולכן הוחלט לשדרגם. באביב 1942 תכנן הקנהולט ופיקח על בנייתם של שישה תאי גזים חדשים עשויים לבנים ובטון. המתקן החדש היה גדול יותר והורכבו בו שני מנועי טנק לצורך ההרעלה. הקנהולט המשיך להיות אחראי על הפעלת מכונות הגזים בתאים החדשים תוך שהוא מסתייע בעוזרים אוקראינים. בכניסה למבנה תאי הגזים נתלה על ידי סגל המחנה שלט בו נכתב 'קרן הקנהולט' (Hackenholt-Stiftung), לציון המתכנן והבונה.
בנוסף לתפקידו כמפעיל מכונת הגז היה גם אחראי לרצח בירי של יהודים שמפאת מצבם לא יכלו לצעוד לתאי הגזים. יהודים מוגבלים בתנועה כזקנים וחולים שהגיעו במשלוחי הרכבת נלקחו לקבר המוני במזרח המחנה, שם הושכבו כשפניהם למטה והקנהולט ירה בראשם מאחור.
מלחמת העולם השנייה – פשעי מלחמה ורצח המוני > מחנות ההשמדה טרבלינקה וסוביבור

בספטמבר 1942 הועברו הקנהולט וקבוצה של גרמנים ואוקראינים מסגל מחנה בלז'ץ לסייע במחנה השמדה טרבלינקה. ההוראה למעבר ניתנה על ידי כריסטיאן וירט שהפך להיות המפקח על שלושת מחנות ההשמדה במבצע ריינהרד: סוביבור, טרבלינקה ובלז'ץ. בהוראת וירט תכנן הקנהולט תאי גזים חדשים במחנה טרבלינקה, על בסיס התכנון שיושם במחנה בלז'ץ, והחל בהכנות לבנייתם. מאוחר יותר הצטרף אליו לבנייה ארווין למברט שהיה אחראי לבניית תאי הגזים בתוכנית T4. לאחר מכן עברו הקנהולט ולמברט עם קבוצת עובדים אוקראינים ששימשה אותם למחנה ההשמדה סוביבור, במטרה לבנות גם שם תאי גזים חדשים. תאי גזים אלו שהיו גדולים יותר ויציבים מאלו שהיו קיימים במחנה נבנו על בסיס התכנון שנעשה בטרבלינקה.
מלחמת העולם השנייה – פשעי מלחמה ורצח המוני > מבצע 1005 בטרבלינקה ובלז'ץ

הקנהולט השתתף במחנה בלז'ץ במבצע 1005 שנועד להסתיר את מחנות ההשמדה והרצח ההמוני שבוצע בהם. בחורף 1942 הפעיל מחפר שהובא למחנה ההשמדה במטרה להוציא את הגופות מקברי ההמונים. לאחר הוצאתן נשרפו הגופות על ידי צוות בראשות הרברט פלוס (Herbert Floss) שהיה המומחה לתחום במסגרת מבצע ריינהרד. בתחילת שנת 1943 הוא הועבר למחנה ההשמדה טרבלינקה שם סייע כמפעיל מחפר לצורך הוצאת הגופות מקברי ההמונים במחנה. הגופות נשרפו על ידי פלוס וצוותו. לאחר מכן גויס מחפר נוסף לפעילות במחנה ההשמדה טרבלינקה ונשכרו עובדים קבועים שתפקידם לתפעלו. הקנהולט הועבר חזרה למחנה בלז'ץ כדי לסייע בהשמדתו והסתרתו וזאת עד מרץ 1943.
מלחמת העולם השנייה – פשעי מלחמה ורצח המוני > מחנות הריכוז שדה התעופה לובלין וריזיירה די סן סאבה

כריסטיאן וירט הפך לאחראי בשנת 1943 למיזם כלכלי של האס אס (Deutsche Ausrüstungswerke, DAW) במחנה הריכוז שפעל בשטח שדה התעופה לובלין הישן. במסגרת מיזם זה הוכן רכושם של היהודים שנרצחו במחנות ההשמדה באזור לשימוש מחדש על ידי הנאצים ובעלי בריתם. המיזם נוהל תחת המשרד הראשי למשק ומנהל של גרמניה הנאצית.
במאי 1943 הועבר הקנהולט עם סגל נוסף ממחנות ההשמדה למחנה הריכוז בשדה התעופה. במחנה היו ארבעה תאים לחיטוי בעזרת גז ציקלון בה של פרוות שהוחרמו מיהודים. במחנה הוא רצח יהודים שלא יכלו יותר לעבוד בתאים הללו באמצעות הגז. הקנהולט שירת במחנה בעת הריגת העובדים היהודים כחלק מאקציית ארנטפסט שבמסגרתה נרצח כוח האדם במחנה.
בסוף שנת 1943 הועבר הקנהולט לטריאסטה באיטליה תחת פיקודו של כריסטיאן וירט כחלק ממבצע Einsatz R. הוא היה חלק מסגל מחנה הריכוז וההשמדה ריזיירה די סן סאבה שהופעל באזור. מחנה זה שימש כנקודת מעבר למשלוחי יהודים מאיטליה למחנות ריכוז במזרח. בנוסף שימש המחנה כמתקן לרצח יהודים ופרטיזנים. בשנת 1944 קיבל את צלב הברזל דרגה שתיים על פעילותו במבצע ריינהרד.
לאחר סיום מלחמת העולם השנייה

יחידתו של הקנהולט נסוגה מאיטליה לאוסטריה במאי 1945. הוא נצפה בעיר קירכבאך בקרינתיה כאשר יחידתו פורקה מנשקה על ידי כוחות בריטיים. הוא נעצר במחנה שבויים אמריקאי באזור העיר ויילהיים בבוואריה עילית. באותה תקופה לא היו ידועים לבעלות הברית זהותו ומעשיו בעת המלחמה ולכן שוחרר ממחנה השבויים.
במסגרת חקירה מטעם ממשלת מערב גרמניה, העיד במרץ 1961, אריך באואר, ששירת עם הקנהולט ביחידת גולגולת המוות, כי בשנת 1946 נפגש עם הקנהולט בבוואריה בגרמניה. הוא מסר כי הקנהולט אימץ זהות של חייל שנהרג במלחמה ועבד כנהג משלוחים. איש אס אס נוסף ממחנה ההשמדה סוביבור, פריץ רהוואלד (Fritz Rehwald), סיפר בחקירה כי לאחר המלחמה נפגש עימו הקנהולט כדי לבקש עזרה. כן ציין כי הקנהולט עבד בבוואריה באותו אזור שבאואר פגש אותו.
לאחר סיום מלחמת העולם השנייה > חקירה, כתב אישום וחיפוש

בשנים 1959–1963 התקיימה חקירה ובוצעו פעולות לחיפוש הקנהולט על ידי יחידה ממשלתית של מערב גרמניה שעסקה בחיפוש פושעי מלחמה נאצים. בני משפחתו ואשתו נחקרו, ובוצעו חיפושים בבתיהם. כמו כן נחקרו נאצים ששירתו עימו. במסגרת החקירה התקבלו כמה עדויות על הימצאותו בגרמניה המערבית לאחר המלחמה. אשתו של הקנהולט הודתה במהלך החקירה כי לאחר המלחמה נשלח אליה אדם, כנראה מטעם בעלה, כדי להביא אליו את בגדיו האזרחים. בנוסף העידה כי אחיו של הקנהולט סיפר לה כי ראה אותו לאחר המלחמה בשנת 1959. בחקירה מאוחרת יותר טען האח כי הוא חושב שראה אותו בשנת 1947. במהלך תקופת החקירה והחיפושים נעשה ניסיון קצר לגלות קשר בין הקנהולט לאשתו אך ללא הצלחה. שופט חוקר שהיה אחראי על החקירה קבע כי הקנהולט בחיים ויש לעוצרו. כתב אישום כנגדו הוכן על ידי רשויות התביעה. בשנים 1959–1963 בוצעו אחריו חיפושים על ידי המשטרה בגרמניה המערבית אך מקום מחבואו לא התגלה.
לאחר סיום מלחמת העולם השנייה > הכרזה שגויה על מות הקנהולט

בשנת 1953 הגישה אשתו בקשה לבית משפט בברלין לקבלת אישור על מותו, כדי שתוכל לקבל פנסיית אלמנת חייל. באפריל 1954 אישר בית המשפט את הבקשה על סמך תצהירים שהגישו אשתו ואימו. בתצהירים נטען כי מאז שנת 1944 לא היה להן קשר עם הקנהולט. תאריך המוות שנקבע על ידי בית המשפט היה 31 בדצמבר 1945. בחקירה משטרתית שבוצעה בשנת 1961 התגלה כי אשתו ידעה שהוא היה חי אחרי המועד שהוצג בתצהירה שצורף לבקשה להכרזה על מותו. בעקבות כך הואשמה, הורשעה ונקנסה בבית משפט. בנוסף הוחלט להפסיק להעניק לה פנסיית אלמנת חייל.
חיים אישיים

הקנהולט התחתן בב-4 בנובמבר 1941 עם שכנתו בבניין מגוריו בברלין אילזה זילמר (Ilse Barbara Zillmer). אשתו שירתה כנראה בורמכט בזמן המלחמה. לאחר המלחמה היא עברה מברלין לגור בבוואריה בגרמניה המערבית ביישובים סמוכים לגבול עם אוסטריה. היא עבדה לאחר המלחמה כמסאז'יסטית. היא לא התחתנה שוב ולא ידוע על ילדים שנולדו לה.
הערות שוליים

↑  Tregenza, Michael, "The ‘Disappearance’ of SS-Hauptscharfuhrer Lorenz Hackenholt. A Report on the 1959-63 West German Police Search for Lorenz Hackenholt, the Gas Chamber Expert of the Aktion Reinhard Extermination Camps", 2000. עמ' 1–2. באנגלית.
↑  תיק אישי של לורנץ הקנהולט בארכיון הפדרלי הגרמני: Bundesarchiv Koblenz, Aussenstelle Berlin-Zehlendorf (BKBZ), personal file Lorenz Hackenholt.
↑  תצהיר בחקירה של פושע המלחמה ורנר דובואה (Werner Dubois) בתיק מחנה סוביבור בשנת 1961: ZStL 208 AR-Z 251/59 (Sobibor Case), p. 703. Statement by Werner Dubois, 7.9.1961 in Schwelm.
↑  Tregenza, Michael, "The ‘Disappearance’ of SS-Hauptscharfuhrer Lorenz Hackenholt. עמ' 2–4. באנגלית.
↑  תיק אישי של ד"ר אוגוסט בקר בארכיון הפדרלי הגרמני: BKBZ personal file August Becker. Disziplinar-Sache Becker/Hackenholt (Tatlicher Beleidigung).
↑  תצהיר בחקירה של איש אס אס מסגל מחנה ההשמדה בלז'ץ, הנס גירציג (Hans Girtzig): ZStL 208 AR-Z 252/59 (Belzec Case), p. 1365. Statement by Hans Girtzig on 18.7.1961 in Berlin.
↑  תצהיר בחקירה של איש אס אס מסגל מחנה ההשמדה בלז'ץ, קרל שלוך (Karl Schluch):ZStL 208 AR-Z 252/59 (Belzec Case), p. 1515. Statement by Karl Schluch on 11.11.1961 in Kleve.
↑  תצהיר בחקירה של פושע המלחמה ארווין למברט בתיק מחנה ההשמדה טרבלינקה: ZStL 208 AR-Z 230/59 (First Treblinka Case), p. 3840. Statement by Erwin Lambert on 27.10.1967 in Stuttgart.
↑  ראיון עם פושע המלחמה פרנץ סוכומל (Franz Suchomel). עמ' 13. אתר מוזיאון ארצות הברית לזכר השואה (באנגלית). Transcript of the Shoah Interview with Franz Suchomel
↑  תיק חקירה מחנה ההשמדה סוביבור – תצהיר משנת 1962 של פושע המלחמה ארווין למברט: 208 ZStL AR-Z 251/59 (Sobibor Case), p. 1542. Statement by Erwin Lambert on 2.10.1962 in Stuttgart.
↑  תיק ארכיון ממשלתי בגרמניה העוסק באנשי אס אס ששירתו במחוז לובלין ZStL 208 AR-Z 74/60 (Staff of the SS-und Polizeifuhrer  Lublin), pp. 6120-6121
↑  Tregenza, Michael, "The ‘Disappearance’ of SS-Hauptscharfuhrer Lorenz Hackenholt. עמ' 17–19. באנגלית.
↑  תיק בארכיון ממשלת גרמניה. עדויות בנוגע למחנה הריכוז ריזיירה די סן סאבה: AR-Z 65/65 (San Sabba Case), pp. 381-383: 'Die Abteilung R' 518 ZStL
↑  עדות של פושע המלחמה, איש סגל במחנה השמדה, ווילי גרוסמן (Willy Grossmann): AR-Z 252/59 (Belzec Case), p. 1527. Statement by Willy Grossmann on 9.11.1961 in Erndtebruck. 208 ZStL
↑  עדות של פושע מלחמה, איש סגל במחנה השמדה, קרל שלוך (Karl Schluch): p. 1505. Karl Schluch, 11.11.1961/Kleve. AR-Z 252/59 (Belzec Case), 208 ZStL.
↑  Statement by Erich Bauer on 1.3.1960 in Berlin-Tegel prison.; SK III/a, Daily Duty Log, Entry No. K.5462. Report by the Examining Magistrate at the Regional Court in Munich I to the Bavarian State Police in Munich, dated 6.3.1961.
↑  ZStl 208 AR-Z 252/59 (Belzec Case), p. 1497. Ilse Hackenholt, 31.10 1961/Sonthofen
↑  Archive of the Berlin-Schoneberg Magistrates Court, 72/24 II 1061/53: Official Declaration of Death of Laurenzius Maria Hackenholt, dated 22 August 1953.
↑  Tregenza, Michael, "The ‘Disappearance’ of SS-Hauptscharfuhrer Lorenz Hackenholt. עמ' 32–33. באנגלית.

סגל מחנה ההשמדה בלז'ץ בשנת 1942: לורנץ הקנהולט ניצב שלישי מצד ימין מקדימה
יחסי אוסטרליה – הונג קונג

| יחסי אוסטרליה – הונג קונג |
| --- | --- |
אוסטרליה: הונג קונג


אוסטרליה: הונג קונג
שטח (בקילומטר רבוע)
7,741,228: 1,108
אוכלוסייה
26,866,532: 7,403,810
תמ"ג (במיליוני דולרים)
1,723,827: 382,055
תמ"ג לנפש (בדולרים)
64,163: 51,602
משטר
מונרכיה חוקתית פדרלית: אזור מנהלי מיוחד

יחסי אוסטרליה–הונג קונג הם יחסי החוץ בין אוסטרליה והונג קונג. היחסים נבדלים מיחסי אוסטרליה–סין. להונג קונג יש מעמד של אזור מנהלי מיוחד של הרפובליקה העממית של סין, והיא מקיימת יחסים בין-לאומיים משלה, כולל אלה עם אוסטרליה, כפי שהיא מוסמכת לעשות זאת על פי חוק יסוד הונג קונג. אוסטרליה תומכת בהצהרה המשותפת הסינית-בריטית, במיני חוקה של הונג קונג, חוק היסוד, ובהתאם למדיניות של סין לשמור על "מדינה אחת, שתי שיטות". מנגד, סין היבשתית הצהירה כי הונג קונג נמצאת בתחום העניינים הפנימיים של סין.
לאוסטרליה אינטרסים כלכליים נרחבים ומתמשכים בהונג קונג.
לאוסטרליה קונסוליה כללית בהונג קונג. הונג קונג מנהלת משרד כלכלה וסחר בסידני.
היסטוריה

האינטראקציה הראשונה בין האוסטרלים לסינים הדרומיים הייתה במהלך הבהלה לזהב באוסטרליה בשנות ה-50 של המאה ה-19, כאשר הונג קונג הבריטית הייתה נקודת המוצא של מהגרים מדרום סין. הגירה לבנה בתוך האימפריה הבריטית המשיכה לאורך קווי התקשורת הימית בין הונג קונג, סינגפור, אוסטרליה / ניו זילנד.
לאחר הקמת הפדרציה של אוסטרליה בשנת 1901, אימצה אוסטרליה את מדיניות אוסטרליה הלבנה והעבירה את חוק הגבלת ההגירה 1901 שהגביל את ההגירה הלא לבנה (כולל אירואסייתים) לאוסטרליה. ההגירה הסינית האתנית התחדשה באטיות כאשר מדיניות אוסטרליה הלבנה נפגעה בשנות החמישים והשישים.
האוסטרלים מילאו תפקידים בכירים ובינוניים במוסדות ובממשלת הונג קונג. הפיזיולוג של HKU לינדזי רייד מניוסטד, ויקטוריה, הקים ופיקד על קבוצת הסיוע של הצבא הבריטי במהלך מלחמת העולם השנייה. פיליפ האדון-קייב מהובארט, טסמניה המשיך במדיניות ממשלת הונג קונג של אי התערבות חיובית בתקופת כהונתו כשר הפיננסי בהונג קונג.
הסכמים דו-צדדיים

סעיפים 151, 153 ו-155 לחוק יסוד הונג קונג מאפשרים להונג קונג לסכם הסכמים דו-צדדיים לא צבאיים עם מדינות זרות, בעוד שסעיף 152 מאפשר להונג קונג להצטרף לארגונים בינלאומיים.
הונג קונג ואוסטרליה חברות מלאות ב-APEC וב-FATF, (לסין יש חברות משלה) והן משתתפות דו-צדדיות בהסכם שירותי האוויר (מאז 1993), הסכם קידום השקעות והגנה (מאז אוקטובר 1993) שהוחלף על ידי הסכם השקעות אוסטרליה - הונג קונג (2019),  הסכם סיוע משפטי הדדי (משנת 1999), הסכם כניעת עבריינים נמלטים (מאז יוני 1997), הסכם העברת נידונים (מאז 2006).
לאחר הטלת חוק הביטחון הלאומי בהונג קונג של סין היבשתית על הונג קונג, אשר אוסטרליה רואה כמפרה את חוק יסוד הונג קונג, הוציאה ממשלת אוסטרליה אזהרת מסע רשמית המזהירה מטיילים ובעלי דרכון אוסטרלי המתגוררים בהונג קונג: "אם אתה מודאג מהחוק החדש, שקול מחדש את הצורך שלך להישאר בהונג קונג."  ב-9 ביולי 2020, אוסטרליה השעתה את הסכם ההסגרה שלה עם הונג קונג, שהיה קיים מאז 1993 והציעה להאריך ויזות בחמש שנים לתושבי הונג קונג הנמצאים כיום באוסטרליה, ופתיחת מסלול לתושבות קבע של עד 10,000 איש העובדים ולומדים באוסטרליה.
יחסים פוליטיים

מדיניותה של אוסטרליה כלפי הונג קונג מתבססת על האינטרסים המסחריים המהותיים שלה ועל ידי נוכחותה של קהילה אוסטרלית גדולה המתגוררת בהונג קונג.
סעיף 82 לחוק יסוד הונג קונג מתיר להונג קונג להזמין שופטים מתחומי שיפוט מקובלים אחרים לשבת בבית הדין לערעורים סופיים.  ממשלת הונג קונג ממשיכה לשכור ולמנות אוסטרלים, עם או בלי זכות מגורים בהונג קונג, לתפקידים בכירים במערכת המשפט בהונג קונג. מנהלי התביעות הציבוריות לשעבר בהונג קונג, איאן מקוולטרס וקווין זרבוס, מונו לשופטי בית הדין העליון בשנת 2011 ובשנת 2013 בהתאמה, ושניהם הועלו לאחר מכן לבית הדין לערעורים בשנת 2014 ובשנת 2018 בהתאמה. סר אנתוני מייסון, מאריי גליסון, ג'יימס שפיגלמן, ויליאם גומוב ורוברט פרנץ' מונו לבית המשפט לערעורים סופיים כשופטים שאינם קבועים מתחומי שיפוט אחרים במשפט המקובל.
הקונסוליה הכללית של אוסטרליה מייצגת את ממשלת אוסטרליה בהונג קונג. כמה מדינות באוסטרליה מקיימות משרדי מסחר או עסקים בהונג קונג, כולל קווינסלנד וויקטוריה.  על פי חוק יסוד אסור להונג קונג לקיים יחסים דיפלומטיים עם מדינות אחרות, אך היא מנהלת את משרד הכלכלה והסחר של הונג קונג בסידני, אוסטרליה.
סחר והשקעה

האינטרסים המסחריים של אוסטרליה בהונג קונג הם נרחבים ונעות בין בנקאות, חשבונאות, משפטים, הנדסה, שירותי טכנולוגיות מידע ומסחר קמעונאי וכללי. כ-550 חברות אוסטרליות מבוססות בהונג קונג, ולאלף חברות אוסטרליות נוספות יש נציגות בהונג קונג.
יחסי תרבות

כ-90,000 אוסטרלים מתגוררים בהונג קונג .  על פי מפקד האוכלוסין בשנת 2016, 86,886 אנשים ממוצא הונג קונגי חיים באוסטרליה, עם 280,943 דוברי קנטונזית באוסטרליה, המספר הגדול ביותר אחרי סינית מנדרינית וערבית. רוב המהגרים מהונג קונג גרים בסידני ובמלבורן.
אוסטרליה היא אחד מיעדי הלימוד העיקריים דוברי האנגלית לסטודנטים מהונג קונג בגלל גורמים כספיים; בעוד שממשלת אוסטרליה מעודדת ניידות תלמידים דו-צדדית משופרת באמצעות חילופי החינוך של תוכנית קולומבו החדשה.
תיירות

הן אוסטרליה והן הונג קונג הציעו "אשרת עבודה וחופשה" ללא הגבלת מכסה למשך 12 חודשים לכל היותר מאז ספטמבר 2001. התוכנית מאפשרת לסטודנטים לתייר בהונג קונג או באוסטרליה ולקבל עבודה זמנית לפי הצורך בכיסוי הוצאות ביקורם. התכנית נועדה להגדיל את נסיעות הצעירים בין אוסטרליה להונג קונג ולחזק את הקשרים בין שני האזורים.
שח"ם – ארגון השחקנים והשחקניות בישראל

| --- | --- |

 תחום:  תעשיית הבידור 
 מדינה:  ישראל 
 מטה הארגון:  תל אביב-יפו 
 מייסדים:  שרון אלכסנדר, אביטל דיקר, עקיבא נוף, דני שטג, משה איבגי, יורם חטב 
 עובדים:  20 (נכון ל־2019) 
 תקופת הפעילות:  9 במרץ 2000 – הווה (24 שנים) 
 www.shaham.org.il
 
שח"ם - ארגון השחקנים והשחקניות בישראל (נקראה בעבר גם "שח"ם - איגוד שחקני המסך" ו"שח"ם - ארגון השחקנים בישראל"), היא עמותה רשומה, המאגדת נכון ל-2021 כ-2,550 חברים, שחקני קולנוע, טלוויזיה ותיאטרון, מדבבים וזמרי אופרה ומהווה את ארגון האומנים הגדול בישראל.
היסטוריה

העמותה נוסדה ב-9 במרץ 2000, במטרה להגן על קיומן של התרבות והיצירה הישראלית, על זכותם של השחקנים בישראל ליצור תרבות בתנאים נאותים ועל מעמד השחקן בקולנוע, בטלוויזיה ובתיאטרון. מייסדי העמותה היו השחקנים שרון אלכסנדר, משה איבגי, דני שטג, אביטל דיקר, עקיבא נוף, הראל נוף ויורם חטב, שגם ניהל את העמותה וכיהן כיושב ראש הוועד המנהל הראשון שלה, עד שנת 2008.
בין השחקנים שכיהנו בוועד המנהל של העמותה לאורך השנים: שיר אידלסון, ריקי בליך, עוז זהבי, זבולון מושיאשווילי, ג'וש שגיא, אנה דוברוביצקי, שמוליק קלדרון, יפה תוסיה כהן, רודיה קוזלובסקי, יפתח קליין, יעל שרוני, גיא לואל, אורי יניב, ערן איווניר, רוני דותן, רינת מטטוב, זהר שטראוס, חלי גולדנברג, ישי גולן, אורנה כץ, שרית וינו-אלעד, יניב ביטון, שרה פון שוורצה, רוני מרחבי, טל קלאי, דון לני-גבאי, יניב פולישוק, ליאת אזר, מורן רוזנבלט, נעמי לבוב, שני קליין, נלי תגר, רוני הדר ודניאל מורשת.
מקורות ההכנסה של העמותה הם דמי חבר שמשלמים חבריה, וכן תמיכה של מינהל התרבות.
החל מאוגוסט 2021 מכהנת ריקי בליך כיושבת ראש הוועד המנהל. בתפקיד המנכ"ל מכהן החל ממאי 2021, אבי בן הלל. משרדי העמותה ממוקמים ברחוב ריב"ל בתל אביב.
העמותה מאגדת את מיטב השחקנים בארץ, מציעה תמיכה משפטית ורעיונית, ייעוץ כלכלי ועוד. בנוסף, מאגדת את אינדקס חברי שח"ם, בו כל מלהק יכול לחפש שחקנים באופן פרטי, לצפות בקורות החיים של השחקן ועוד, כל זאת ללא תשלום.
בתאריך 08/03/2021, לרגל יום האישה הבינלאומי, שח"ם - ארגון השחקנים בישראל שינתה את שמה באופן רשמי לשח"ם - ארגון השחקנים והשחקניות בישראל. צעד זה בוצע במסגרת התמיכה של הארגון בשוויון מגדרי וקידום מעמד האישה.
תחומי פעילות והישגים

בשנת 2016 נחתם הסכם בין שח"ם ובין תיאטראות הילדים והנוער בישראל, המסדיר לראשונה את העסקת השחקנים בהצגות ילדים ונוער.
אמנה למניעת הטרדות מיניות - שח"ם יזמה את האמנה למניעת הטרדות מיניות, שבספטמבר 2016 נחתמה על ידי איגודי היוצרים ועובדי תעשיית הקולנוע והטלוויזיה
בשנת 2015 נכנסה שח"ם לראשונה גם לתחום הדיבוב, ובתחילת 2016 חתמה על הסכם ראשון בענף, שהוביל לשיפור משמעותי בשכר המדבבים.
בשנת 2019 הוענק פרס שח"ם, כהוקרה והערכה לפועלם של שחקנים ושחקניות.